Fl-aħħar xhur fuq newsbook.com.mt bl-introduzzjoni ta' riċetti regolari li ntlaqgħu tajjeb mis-segwaċi ta' dan is-sit. Issa Newsbook.com.mt filwaqt li se jkompli jwassal dawn ir-riċetti se jkun qed iwassal riċetti ta' Wayne Cutajar minn Crafted Foods. B'differenza mir-riċetti regolari, dawn ir-riċetti ta' Wayne Cutajar se jitwasslu b'mod differenti, fejn apparti li wieħed ikollu l-ingredjenti u l-metodu, ir-riċetti se jkunu qed jitwasslu b'filmat biex dak li jkun, mill-kumdità ta' daru, ikun jista' jsegwi r-riċetta ssir. Għal Wayne it-tisjir mhux il-professjoni tiegħu iżda l-passjoni tiegħu. Huwa jħobb jesperimenta b'diversi riċetti. Wayne jagħmel l-interpretazzjoni tiegħu ta' bosta riċetti. Kif jaħsibha hu dwar li jaddatta r-riċetta b'ingredjenti li jistgħu ikunu differenti minn dawk tradizzjonali? Ir-riċetti ta' Wayne se jkunu qed jitwasslu fuq Newsbook.com.mt kemm bil-Malti kif ukoll bl-Ingliż biex b'hekk tintlaħaq udjenza ikbar. Kif beda l-interess ta' Wayne fl-ikel? X'tip ta' ikel iħobb jiekol? Jagħmel Kritika fuqu nnifsu? Id-dar min jikkritika r-riċetti tiegħu? Wayne x'tip ta' riċetti se jkun qed iwassal fuq Newsbook.com,mt? Segwi l-intervista sħiħa f'din il-paġna u ibqgħu segwu Newsbook.com.mt għar-riċetti ta' Wayne Cutajar u Crafted Foods . L-ikla t-tajba! Ritratt – Facebook